7. pielikums
Iepirkuma
ID. Nr. RSU 2026/164/AP
nolikumam

IEPIRKUMA LIGUMA PROJEKTS

LĪGUMS Nr.  «DOKREGNUMURS»
mākslīgā ledus laukuma un nepieciešamo palīgtelpu noma

Rīgā 	                                                              Dokumenta parakstīšanas datums ir pēdējā pievienotā 
                                                                        droša elektroniskā paraksta un tā laika zīmoga datums

Rīgas Stradiņa universitāte, reģistrācijas Nr.90000013771  (sertificēta atbilstīgi ISO 9001 standartam „Kvalitātes pārvaldības sistēmas. Prasības” un atbilstīgi LVS EN ISO 50001 standartam “Energopārvaldības sistēmas. Prasības un lietošanas norādījumi”), tās _________ (Amats) ________  (Vārds Uzvārds) personā, kurš rīkojas atbilstīgi ______________ (pārstāvības pamats – pilnvara, rīkojums, nolikums, Satversme u.c.)  (turpmāk – Nomnieks), no vienas puses,
un 
____ “__________”, reģistrācijas Nr.________, tās ____ (Amats) _____ (Vārds Uzvārds) personā, kurš rīkojas atbilstīgi ____________ (pārstāvības pamats – statūti, pilnvara, rīkojums u.c.) (turpmāk – Iznomātājs), no otras puses (abi kopā turpmāk – Puses), 

pamatojoties uz iepirkuma “Mākslīgā ledus laukuma un nepieciešamo palīgtelpu noma” (identifikācijas Nr. RSU 2026/164/AP) (turpmāk – Iepirkums) rezultātiem, noslēdz šāda satura Līgumu (turpmāk – Līgums):

1. Līguma priekšmets
1.1. Iznomātājs piešķir un Nomnieks pieņem lietošanā mākslīgo ledus laukumu un nepieciešamās palīgtelpas (tas ir, ģērbtuve, duša u.c./var tikt precizēts/) nekustamajā īpašumā ____________________________ (turpmāk –  Nomas objekts), atbilstoši Līguma un tā pielikumu (pielikums Nr. 1 - “Tehniskā specifikācija/tehniskais piedāvājums”, pielikums Nr. 2 “Finanšu piedāvājums”, pielikums Nr. 3  - “Ledus laukuma izmantošanas laika grafiks”), kas ir neatņemamas Līguma sastāvdaļas, nosacījumiem (turpmāk – Noma).
1.2. Iznomātājs apliecina, ka tam ir visas tiesības piešķirt Nomniekam lietošanā šī līguma 1.1.punktā minēto Nomas objektu. 
1.3. Nomnieks par Nomas objekta lietošanu apņemas samaksāt Iznomātājam nomas maksu saskaņā ar šī līguma noteikumiem. 
1.4. Nomnieks Nomas objektu drīkst izmantot tikai tā paredzētajiem mērķim, citādai nomas objekta izmantošanai nepieciešama Iznomātāja rakstiska piekrišana.
1.5. Iznomātājs apliecina, ka Līguma izpildē netiks ietvertas Krievijas Federācijas un Baltkrievijas Republikas izcelsmes preces un pakalpojumi.
 
2. Līgumcena un norēķinu kārtība
2.1. Kopējā Līgumcena visā Līguma darbības laikā nepārsniegs  _____  EUR (_____ euro, ____ centi) bez pievienotās vērtības nodokļa (turpmāk – PVN) (turpmāk – Līgumcena). Papildus Līgumcenai Nomnieks maksā PVN Latvijas Republikā spēkā esošajos normatīvajos aktos noteiktajā apmērā. Nomniekam Līguma darbības laikā nav pienākums apgūt visu šajā punktā norādīto līgumcenu.
2.2. Nomas objekta izcenojumi ir atbilstīgi Iznomātāja iesniegtajam Finanšu piedāvājumam (2.pielikums). Pakalpojumu cenā ir iekļautas visas ar Pakalpojumu sniegšanu saistītās izmaksas, kas var rasties pretendentam, lai pilnīgi un pienācīgā kvalitātē nodrošinātu Tehniskajā specifikācijā noteikto.
2.3. Ja saskaņā ar normatīvajiem aktiem turpmāk tiek grozīta PVN likme, Līgumcena (kā arī jebkuru līgumā noteikto daļējo maksājumu apmērs) ar PVN tiek grozīta attiecīgi PVN likmes izmaiņām bez atsevišķas Pušu vienošanās, ņemot par pamatu cenu bez PVN, kas paliek nemainīga, un jauno nodokļa likmi.
2.4. Finanšu piedāvājumā noteiktās Nomas cenas nevar tikt paaugstinātas sakarā ar cenu pieaugumu darba spēka, nodokļu likmes vai nodokļu un citu normatīvo aktu izmaiņām, kas stāsies spēkā visa Līguma darbības laikā, un jebkuriem citiem apstākļiem, kas varētu ietekmēt Pakalpojumu cenas.
2.5. Nomnieks pieņem un atzīst Iznomātāja strukturētu elektronisku rēķinu — rēķins, kas sagatavots apmaksai, nosūtīts un saņemts strukturētā elektroniskā formātā, kas ļauj to automātiski un elektroniski apstrādāt (Strukturēta e rēķina datnes formāts ir XML (Extensible Markup Language). XML struktūra ir noteikta Latvijas nacionālajā standartā, un tai jāatbilst PEPPOL BIS Billing 3.0 specifikācijai). Sagatavoto rēķinu nosūta uz  RSU e-adresi EINVOICE@90000013771 pievienojot digitālo rēķinu  (ar pielikumiem vai citiem darījumu apliecinošiem dokumentiem piem. PNA) arī lasāmā formātā (PDF). Gadījumā, ja kādu no pielikumiem nevar pievienot un nosūtīt e-adresē, to nosūta uz RSU e-pastu  e-rekini@rsu.lv.
2.6. Avansa maksājumi Līguma darbības laikā netiek paredzēti.
2.7. Nomnieks norēķinās ar Iznomātāju par faktiski sniegtajiem Pakalpojumiem, ņemot vērā, ka cena par Pakalpojumiem ir atbilstīga finanšu piedāvājumam un detalizēti norādīta Līguma pielikumā.
2.8. Nomnieks samaksu par Nomu, atbilstīgi faktiski izlietotajam Nomas apjomam, veic ar pārskaitījumu uz Iznomātāja  Līgumā norādīto bankas kontu 30 (trīsdesmit) dienu laikā pēc Iznomātāja  izrakstīta rēķina saņemšanas dienas. Izrakstot rēķinu tajā obligāti jānorāda Nomnieka Līguma numurs, datums un Nomnieka kontaktpersona, pretējā gadījumā Nomnieks ir tiesīgs bez soda sankciju piemērošanas kavēt šajā punktā noteikto maksājumu termiņu.
2.9. Maksājums uzskatāms par veiktu dienā, kad Nomnieks ir pārskaitījis naudas summu uz Iznomātāja  norādīto norēķinu kontu kredītiestādē. Maksājumi tiek veikti tikai uz Līgumā norādīto Iznomātāja  bankas kontu. Norēķinu konts var tikt mainīts tikai uz Iznomātāja  iesniegtas un apstiprinātas informācijas pamata, atbilstoši Līguma 5.8. punkta nosacījumiem, Pusēm slēdzot rakstveida vienošanos par grozījumiem Līgumā.

3. Līguma slēdzēju pušu pienākumi un tiesības
3.1. Iznomātājs apņemas: 
3.1.1. Nodot Nomniekam lietošanā pēc iepriekš sastādīta un saskaņota Ledus laukuma izmantošanas laika grafika (Pielikums Nr.3) mākslīgo ledus laukumu un sporta nodarbībām paredzētās nepieciešamās palīgtelpas (tas ir, ģērbtuve, dušas u.c.) 45 (četrdesmit piecas) minūtes pirms nodarbību sākuma;
3.1.2. Izmantojamo telpu atslēgas izsniegt treneriem vai iepriekš atrunātām atbildīgām personām, par kurām šīs personas nes pilnīgu materiālo atbildību līdz brīdim kad tās tiek nodotas atpakaļ Iznomātāja administrācijas personai. Par atslēgu nozaudēšanu vai nenodošanu Nomnieks maksā Iznomātājam līgumsodu EUR 50,00 (piecdesmit euro) tai skaitā PVN 21%;
3.1.3. Nodrošināt normālus telpu ekspluatācijas apstākļus mācību – treniņa darbam un sacensību rīkošanai;
3.1.4. Par paredzētajām izmaiņām saskaņotajā Ledus laukuma izmantošanas laika grafikā (Pielikums Nr.3) paziņot  Nomniekam ne vēlāk kā divas dienas pirms sporta sarīkojuma norises;
3.1.5. savlaicīgi paziņot Nomniekam par ierobežojumiem, kas apgrūtina vai padara neiespējamu Nomas objekta lietošanu. Iestājoties šī Līguma 3.1.4 punktā minētajiem nosacījumiem Iznomātājs apņemas, uz sava rēķina, piešķirt Nomniekam citu Nomas objekta izmantošanas dienu un laiku.
3.2. Nomnieks apņemas:
3.2.1. Pieņemt lietošanā pēc iepriekš sastādīta un saskaņota Ledus laukuma izmantošanas laika grafika (Pielikums Nr.3),  mākslīgā ledus laukumu un nepieciešamās palīgtelpas, un atbrīvot palīgtelpas 45 (četrdesmit piecas) minūtes  pēc nodarbības beigām;
3.2.2. Ievērot nomas objekta  sanitāros, ugunsdrošības un citus  iekšējos kārtības noteikumus;
3.2.3. Atbildēt par tīrību un kārtību ledus laukumā un palīgtelpās;
3.2.4. Iesniegt Iznomātāja administrācijai informāciju par sporta sarīkojuma norises laikiem, sarīkojuma dalībnieku sarakstu un atbildīgo personu, kurai ir tiesības saņemt izmantojamo telpu atslēgas;
3.2.5. Būt pilnīgi materiāli atbildīgam par saņemtajām telpām, nodot tās pilnīgā kārtībā ne vēlāk kā 45 (četrdesmit piecas) minūtes pēc nodarbību un sacensību beigām, segt visus materiālos zaudējumus par bojātu inventāru un iekārtām, kuri radušies Nomnieka vainas dēļ. 
3.2.6. Nepieļaut treniņu nodarbības dalībnieku atrašanos uz ledus tā sagatavošanas laikā, kā arī precīzi, tas ir, pēc grafikā norādītā laika, izbeigt treniņa nodarbību, atbrīvojot ledus laukumu.

4. Pušu mantiskā atbildība
4.1. [bookmark: _Hlk136864740][bookmark: _Hlk112758118]Puses, saskaņā ar Civillikumu, ir pilnībā atbildīgas par otrai Pusei vai trešajām personām nodarītiem tiešiem zaudējumiem, kas radušies Līgumā, tā pielikumos noteikto pienākumu neizpildes, nepilnīgas izpildes vai normatīvo aktu noteikumu pārkāpumu rezultātā.
4.2. Līguma saistību neizpildes vai nepienācīgas izpildes gadījumā vainīgā Puse atlīdzina otrai Pusei radītos zaudējumus.
4.3. Ja Puses kādu no Līguma vai tā pielikuma izrietošu saistību izpilda nepienācīgi vai neizpilda noteiktajā laikā (termiņā),  vainīgā Puse par katru no pārkāpumiem maksā otrai Pusei līgumsodu 0,5% apmērā no laikā neizpildītās saistības summas par katru nokavēto dienu, ja saistība ir izsakāma naudas izteiksmē, vai 100,00 EUR (viens simts euro, 00 centi) par katru nokavēto dienu, ja saistība nav izsakāma naudas izteiksmē.
4.4. Ja Puses vispār neizpilda kādu no Līguma vai tā pielikuma izrietošajām saistībām, kas nav terminētas, vainīgā Puse par katru no pārkāpumiem maksā otrai Pusei vienreizēju līgumsodu par katru neizpildes gadījumu 100,00 EUR (viens simts euro, 00 centi) apmērā. 
4.5. Līgumsodu apmērs, kas piemērots, saskaņā ar Līguma 4.3. un 4.4. punktiem, katrai Pusei nedrīkst pārsniegt 10 % no Līgumcenas. 
4.6. Nomniekam nav tiesību prasīt samazināt, atprasīt, nomas maksu vai zaudējumu piedziņu, ja notiek komunālo pakalpojumu pārtraukumi, bojājumi un citāda veida avārijas, kas nav saistītas ar Iznomātāja rīcību, un kuru dēļ nav iespējams izmantot Nomas objektu. 
4.7. Gadījumā, ja Pusēm, atbilstoši Līguma 4.3. un 4.4. punktu noteikumiem jāmaksā līgumsods, tā apmaksa tiek veikta 15 (piecpadsmit) darba dienu laikā pēc attiecīgas pretenzijas un līgumsoda rēķina saņemšanas.
4.8. Laikā, kad Iznomātāja saimnieciskā darbība ir apturēta, līgumsods netiek aprēķināts.
4.9. Līgumsoda samaksa neatbrīvo Puses no turpmākas saistību izpildes, ja vien Puses konkrētā gadījumā nevienojas citādāk. Līgumsoda samaksa nav uzskatāma par zaudējumu atlīdzināšanu.
4.10. Nomnieks ir tiesīgs ieturēt līgumsodu, veicot savstarpējos norēķinus ar Iznomātāju.

5. Līguma darbības termiņš, grozījumu izdarīšana un Līguma izbeigšana
5.1. Līgums stājas spēkā ar tā abpusējas parakstīšanas brīdi un ir spēkā līdz 2027. gada 31.maijam vai līdz kopējās līgumcenas ____ EUR (______ euro, __ centi) bez pievienotās vērtības nodokļa izpildei, atkarībā no tā, kurš nosacījums iestāsies pirmais.
5.2. [bookmark: _Hlk112757943]Līgums var tikt izbeigts pirms termiņa jebkurā brīdī, Pusēm savstarpēji par to rakstveidā vienojoties.
5.3. Nomnieks ir tiesīgs vienpusēji izbeigt Līgumu, par to rakstveidā paziņojot Iznomātājam 10 (desmit) darba dienas iepriekš un neatlīdzinot tādējādi radušos izdevumus un/vai zaudējumus, ja:
5.3.1. Iznomātājs neizpilda kādu no Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos;
5.3.2. ja tiesā tiek ierosināta Iznomātāja maksātnespējas vai tiesiskās aizsardzības (ārpustiesas tiesiskās aizsardzības) procesa lieta, vai pieņemts lēmums par Iznomātāja likvidācijas procesa uzsākšanu;
5.3.3. ja Iznomātāja saimnieciskā darbība ir apturēta ilgāk par 2 (divām) nedēļām;
5.3.4. Iznomātājs vismaz 2 (divas) reizes kavē Nomas izpildi;
5.3.5. Iznomātājs Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
5.3.6. [bookmark: _Hlk112757808][bookmark: _Hlk112757800]Iznomātājs Līguma noslēgšanas vai Līguma izpildes laikā pārkāpis normatīvo aktu prasības attiecībā uz Līguma slēgšanu vai izpildi.
5.4. Nomnieks ir tiesīgs Līgumu ar Iznomātāju pārtraukt nekavējoties, rakstveidā par to paziņojot Iznomātājam, ja Iznomātājs apzināti Nomniekam sniedzis nepatiesu informāciju vai ar nolūku veicis prettiesiskas darbības.
5.5. Iznomātājs ir tiesīgs vienpusēji izbeigt Līgumu, par to rakstveidā paziņojot Nomniekam 10 (desmit) darba dienas iepriekš un neatlīdzinot tādējādi radušos izdevumus un/vai zaudējumus, ja:
5.5.1. Nomnieks vismaz 30 (trīsdesmit) dienas nepamatoti kavē Līgumā noteikto maksājumu saistību termiņu un Iznomātājs pienācīgi ir izpildījis savas Līgumā noteiktās saistības;
5.5.2. Nomnieks atkārtoti pārkāpj šī līguma nosacījumus, bojā  Iznomātāja mantu;
5.5.3. Nomnieks neizpilda kādu no Līguma saistībām un pat pēc brīdinājuma saņemšanas turpina to nepildīt vai pieļauj pārkāpuma atkārtošanos.
5.6. Puses ir tiesīgas vienpusēji izbeigt Līgumu vai atlikt Līguma izpildi bez sankciju piemērošanas gadījumā, ja tas pamatots ar valsts, pašvaldības vai augstākstāvošu iestāžu un institūciju izdotajiem normatīvajiem aktiem vai pārvaldes lēmumiem.
5.7. Līgums tiek izbeigts nekavējoties, bez iepriekšēja rakstiska brīdinājuma un neatlīdzinot tādējādi radušos izdevumus un/ vai zaudējumus, ja Pusēm tiek noteiktas vai uz Līgumu ir attiecināmas – attiecīgās starptautiskās vai nacionālās sankcijas, vai būtiskas un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas. 
5.8. Jebkādas izmaiņas Līgumā var tikt izdarītas vienīgi pēc abu Pušu rakstiskas vienošanās, kas ar to abpusējas parakstīšanas dienu kļūst par Līguma neatņemamu sastāvdaļu. Ja Puses nevar vienoties, spēkā paliek iepriekšējie Līguma noteikumi.
5.9. Līguma grozījumi pieļaujami Publisko iepirkumu likuma (turpmāk – PIL) 61. pantā noteiktajos gadījumos un kārtībā, tostarp:
5.9.1. iestājoties jebkādiem apstākļiem, kas atbilst jebkuriem no PIL 61. panta otrajā un trešajā daļā minētajiem priekšnoteikumiem;
5.9.2. grozījumi var attiekties uz izmaiņām nomas objekta telpās, laika grafikā, ja izmaiņām par pamatu ir jauni vai iepriekš neparedzēti, objektīvi apstākļi, kas radušies pēc Līguma noslēgšanas, Līguma izpildes laikā un kas Līguma slēgšanas brīdī nepastāvēja vai nebija saprātīgi un precīzi prognozējami;
5.9.3. grozījumu apjoms ir neierobežots, ciktāl PIL attiecībā par konkrētiem grozījumiem nenosaka citādāk. Puse, kura iniciē izmaiņas, iesniedz otrai Pusei rakstveidā pamatojošu iesniegumu, pēc kā Puses lemj par izmaiņu pieļaujamību.
5.10. Visus strīdus, kas varētu rasties šī Līguma rezultātā vai saistībā ar to, Puses vienojas risināt sarunu ceļā. Gadījumā, ja Puses nevar atrisināt šos strīdus sarunu ceļā, tie tiek risināti saskaņā ar Latvijas Republikas likumdošanu. 

6. Fizisko personu datu aizsardzība
6.1. Ja Līguma ietvaros tiek iegūti dokumenti vai informācija, kas satur vai var saturēt fizisko    personu datus (turpmāk – Datus), Puses ir tiesīgas apstrādāt no otras Puses iegūtos datus tikai ar mērķi nodrošināt Līguma noteikto saistību izpildi, ievērojot spēkā esošajos normatīvajos aktos noteiktās prasības Datu apstrādei un aizsardzībai. Veicot Datu apstrādi, katra Puse ir atbildīga par Datu apstrādes nodrošināšanu saskaņā ar Vienošanos un normatīvajos aktos noteikto. Katrai Pusei ir pienākums Līguma ietvaros īstenot atbilstošus tehniskus un organizatoriskus pasākumus, lai nodrošinātu un spētu uzskatāmi parādīt, ka Datu apstrāde notiek saskaņā ar Datu apstrādi regulējošiem normatīviem aktiem.
6.2. Apstrādājot personas datus, Puses nodrošina tikai pilnvarotu personu piekļūšanu pie tehniskajiem resursiem, kas tiek izmantoti personu datu apstrādei un aizsardzībai (tajā skaitā pie personas datiem).
6.3. Ja Līguma izpildes ietvaros viena Puse nodod otrai Pusei Datus, tad Puse, kura nodod Datus, ir atbildīga par nodoto Datu pareizību un to, ka tā ir tiesīga nodot Datus otrai Pusei. Puse papildina vai izlabo Datus, izbeidz attiecīgās Puses nodoto datu apstrādi vai iznīcina tos, ja nodotie Dati ir nepilnīgi, novecojuši, nepatiesi vai pretlikumīgi apstrādāti. Līguma izpildes ietvaros saņemtos Datus Puses apņemas neuzglabāt ilgāk, kā tas nepieciešams mērķim, kam tie ir nodoti, un pēc Līguma noteiktā mērķa sasniegšanas apņemas dzēst saņemtos Datus no savām informācijas sistēmām visātrākajā iespējamajā laikā.

7. Nepārvarama vara
7.1. Puses tiek atbrīvotas no atbildības par Līguma saistību nepildīšanu nepārvaramas varas vai ārkārtēju apstākļu dēļ, kurus attiecīgā puse (vai abas puses) nevarēja ne paredzēt, ne novērst, ne ietekmēt un par kuru rašanos puses nav atbildīgas, izņemot Līgumā noteiktos gadījumus. Par šādiem apstākļiem atzīstamas stihiskas nelaimes, kara darbība, blokāde, civiliedzīvotāju nemieri, streiki, sakaru un kredītiestāžu darbība, valsts varas un pārvaldes institūciju rīcība un izdotie tiesību akti, politiskā situācija valstī.
7.2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.
7.3. Ja kāda no Pusēm, kuras rīcību ietekmē nepārvarama vara, bez objektīva iemesla neinformē otru Pusi par nepārvaramas varas apstākļu iestāšanos 5 (piecu) darbdienu laikā, attiecīgā Puse netiek atbrīvota no Līguma saistību izpildes.
7.4. Ja nepārvaramas varas apstākļi turpinās ilgāk nekā 30 (trīsdesmit) kalendāra dienas, Puses kopīgi risina jautājumu par Līguma turpmāko izpildi vai izbeigšanu. Līguma izbeigšanas gadījumā, kuras pamats ir nepārvarama vara, nevienai no Pusēm nav tiesību prasīt zaudējumu atlīdzību.

8. Citi noteikumi
8.1. Kā atbildīgo un pilnvaroto personu par Līguma izpildi, Nomas pieņemšanu, iespējamo papildinājumu vai izmaiņu saskaņošanu (izņemot Līguma grozījumu parakstīšanu), kā arī izmaiņu personālsastāvā gadījumā vienpusēji informēt otru Pusi:
8.1.1. no Nomnieka puses Nomnieks nozīmē ______ _________ (Vārds Uzvārds), tālr. _________, e-pasta adrese: ____._______@rsu.lv;
8.1.2. no Iznomātāja puses Iznomātājs nozīmē ______ _________ (Vārds Uzvārds), tālr. ________, e-pasta adrese: ___________.
8.2. [bookmark: _Hlk208081593]Ja kādai no Pusēm (t.sk. Iznomātāja apakšuzņēmējam) tiek mainīts juridiskais statuss, amatpersonu paraksta tiesības vai kāds no Līgumā minētajiem Puses rekvizītiem, telefona numurs, e-pasta adrese, biroja pasta adrese u.c., tad Puse nekavējoties rakstiski paziņo par to otrai Pusei. Ja Puse neizpilda šo noteikumu, uzskatāms, ka otra Puse ir pilnībā izpildījusi savas saistības, lietojot Līgumā norādīto informāciju. Šis noteikums attiecas arī uz Līgumā minētajiem Pušu pārstāvjiem un to rekvizītiem.
8.3. Nomniekam ir visas tiesības nolīgt Iznomātāja vai kādu citu medicīnisko personālu. Iznomātājs nodrošina ar medicīnisko personālu tikai masu slidotavu un atsevišķi atrunātos hokeja spēļu laikos.
8.4. Nenolīgstot medicīnisko personālu, Nomnieks pats ir atbildīgs par savu personu drošību un veselības stāvokli uz ledus laukuma un ārpus tā. 
8.5. Ja Nomnieka komandas organizē hokeja spēles nomas objektā, tad par skatītājiem zālē, kārtību uz ledus laukumā un ārpus tā atbild spēles organizētāji, tas ir, Nomnieks. 
8.6. Iznomātājs bez saskaņošanas  ar Nomnieku nav tiesīgs veikt Līguma izpildē iesaistīto apakšuzņēmēju nomaiņu un iesaistīt papildu apakšuzņēmējus. Nomaiņa un piesaiste tiek veikta atbilstoši PIL 62. pantam.
8.7. Iznomātājs Līguma izpildē neiesaista apakšuzņēmējus. 
8.8. Gadījumā, ja Līguma izpildes laikā Iznomātājam ir nepieciešamība veikt apakšuzņēmēja nomaiņu vai jauna apakšuzņēmēja piesaisti, tas nekavējoties paziņo par to Nomniekam:
8.8.1. iesniedzot rakstveida pieteikumu, kurā norādot nomaiņas vai piesaistes iemeslu un apakšuzņēmējam izpildei nododamos darbus un darbu vērtību;
8.8.2. rakstveida apakšuzņēmēja apliecinājumu par gatavību veikt apakšuzņēmējam nododamos darbus.
8.9. Nomnieks nepiekrīt apakšuzņēmēju nomaiņai, ja pastāv kāds no šādiem nosacījumiem:
8.9.1. piedāvātais apakšuzņēmējs neatbilst Iepirkuma nolikumā apakšuzņēmējiem izvirzītajām prasībām;
8.9.2. tiek nomainīts apakšuzņēmējs, uz kura iespējām Iepirkumā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkumā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām, vai tas atbilst PIL 42. panta otrajās daļas 2.punktā minētajiem pretendentu izslēgšanas gadījumiem;
8.9.3. piedāvātais apakšuzņēmējs, kura sniedzamo pakalpojumu vērtība ir vismaz 10 000 euro, atbilst PIL 42. panta otrās daļas 2.punktā minētajiem pretendentu izslēgšanas iemesliem;
8.9.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
8.10. Nomnieks pieņem lēmumu atļaut vai atteikt Iepirkumā izraudzītā pretendenta apakšuzņēmēju nomaiņu vai jaunu apakšuzņēmēju iesaistīšanu Līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai. Par apakšuzņēmēja nomaiņu vai jauna apakšuzņēmēja, piesaisti tiek noslēgta vienošanās pie Līguma.
8.11. Puses, bez otras Puses rakstiskas piekrišanas, nav tiesīgas pilnīgi vai daļēji nodot šajā līgumā noteiktās saistības, pienākumus un tiesības trešajām personām.
8.12. Līgums ir sastādīts latviešu valodā uz un parakstīts uz 7 (septiņām) lapām elektroniski, pa eksemplāram katrai Pusei. Līgumam tā noslēgšanas brīdī ir šādi pielikumi:
8.12.1. 1.pielikums – Tehniskais piedāvājums uz 1 (vienas)  lapas;
8.12.2. 2.pielikums – Finanšu piedāvājums uz 1 (vienas)  lapas;
8.12.3. 3.pielikums – Ledus laukuma izmantošanas laika grafiks uz 1 (vienas)  lapas.

9. Līguma slēdzēju pušu adreses un rekvizīti
	Nomnieks:
Rīgas Stradiņa universitāte
Reģ. Nr. 90000013771
Dzirciema iela 16, Rīga, LV-1007
Banka: AS “Swedbank”
SWIFT kods: HABALV22
Konta Nr. LV02HABA0551000376050
Banka: AS “SEB banka”
SWIFT kods: UNLALV2X
Konta Nr. LV28UNLA0050013752619


Amats
Vārds Uzvārds
(norāda atbilstoši nepieciešamībai)
__________________________
 (paraksts)
	Iznomātājs: 
___ “________________”
Reģ. Nr. ________________
Adrese:
Banka: AS “_______________”
SWIFT kods: ________________
Konta Nr.: ____________________





Amats
Vārds Uzvārds
(norāda atbilstoši nepieciešamībai)
__________________________
(paraksts)

3.pielikums 
pie Līguma 

                                            Ledus laukuma izmantošanas laika grafiks

	Iznomātājs piešķir un Nomnieks pieņem lietošanā, nekustamā īpašumā _______, kas atrodas ___________, mākslīgo ledus laukumu un sporta nodarbībām nepieciešamās palīgtelpas (tas ir, ģērbtuvi, dušas u.c. var tikt precizēts) pēc sekojoša laika grafika: 

	Nedēļas diena
	Laiks
	Atbildīgā persona:

	
	
	

	
	
	

	
	
	

	
	
	

	
	
	




	Nomnieks:
Rīgas Stradiņa universitāte



Amats
Vārds Uzvārds
(norāda atbilstoši nepieciešamībai)
__________________________
 (paraksts)
	Iznomātājs: 
___ “________________”



Amats
Vārds Uzvārds
(norāda atbilstoši nepieciešamībai)
__________________________
(paraksts)

